SPRÁVA ZO ZAHRANIČNEJ PRACOVNEJ CESTY
118/2017
1.  Účastník ZPC:
RNDr. Dušan Janičkovič
Národný kontaktný bod pre oblasť „Nanotechnológie, pokročilé materiály, výrobné procesy a postupy a biotechnológie“ (NMBP) Rámcového programu EÚ pre výskum a inovácie Horizont 2020
Kancelária pre Národné kontaktné body, CVTI SR Lamačská cesta 8/A, 811 04 Bratislava, 
Jazyky: anglický

2.  Zahraničná pracovná cesta:
Brusel 11.  –  13. júna 2017:  
Účel cesty: 
1.	účasť na neformálnom stretnutí predstaviteľov krajín EU-13 v PC-NMBP s DG-RTD dňa 12. 6. 2017
2.	účasť na 20. zasadaní Programového výboru pre NMBP programu Horizont 2020 dňa 12. 6. 2017
Miesto konania: Centre de Conférences Albert Borschette (CCAB), Rue Froissart 36, 0 Brusel, Belgicko
3.	účasť na pravidelnom stretnutí EK (DG-RTD) s národnými kontaktnými bodmi pre NMBP dňa 13. 6. 2017
4.	účasť na workshope organizovanom projektom NMP Team4: “Specific form of funding
and NMBP and Future Innovation Hubs” dňa 13. 6. 2017
Miesto konania: CDMA - DG Research & Innovation, rue du Champ de Mars 21, 1050 Brusel.
Spôsob financovania: cestovné refunduje EK na účet CVTI SR, pobytové náklady a iné výdavky hradí CVTI SR.

3.  Rámcový program pobytu:
a)	11. júna 2017:  príchod do Bruselu vo večerných hodinách;
b)	12. júna 2017: neformálne stretnutie predstaviteľov krajín EU-13 v PC-NMBP s DG-RTD, následne:
c)	12. júna 2017: 20. Zasadanie Programového výboru pre NMBP programu Horizont 2020:
Program zasadania PV:

1.	Welcome and Introduction
2.	Approval of the Draft Agenda
3.	Approval of the Draft Minutes of the 19th Meeting
4.	Information by the Chair
5.	Information by the Commission:
a.	General update on the state of play of ERANETS
b.	Preliminary evaluation results – 2017 two-stage topics
c.	Contractual Public Private Partnerships in NMBP
6.	WP 2018-2020
7.	AOB
8.	Closing

d)	13. júna 2017: stretnutie NCP pre NMBP s DG-RTD. (8:30 – 13:00)

Program stretnutia:

1.	Opening by the European Commission
2.	Work programme 2018 – 2020 – update on the background and adoption calendar 
3.	Reporting for Horizon 2020 projects – overview of errors identified by the Court of Auditors
4.	International Cooperation : Flagships
5.	Short break
6.	Research Infrastructures  (ESFRI)
7.	Lump sum & cascading funding – clarifications
8.	NMBP Info days : involvement of NCPs
9.	Any Other Business

e)	13. júna 2017:  Training Workshop for NMP NCP: “Specific form of funding & 
NMBP and Future Innovation Hubs” (14:30 – 17:00)

Program Workshopu:

1.	Welcome, introduction to the NMP TeAm4 Training workshop   
2.	Other specific form of funding
•	KIC - Call for projects (educational, upscaling, etc)
•	Horizon PRIZE - what is in progress and to come for NMBP
3.	NMBP and future Innovation Hubs
•	First insights of NMBP Hubs
•	Different kind of hubs in the other DGs
•	Q / A
4.	Update on NMPTeam services - Presentation of the different services proposed by the network
5.	Conclusions

f)	13. júna 2017:  návrat do Bratislavy vo večerných hodinách.

4.	Stručný priebeh rokovaní:

Ad: „neformálne stretnutie predstaviteľov krajín EU-13 v PC-NMBP s DG-RTD”:
Toto stretnutie bolo ďalšie v rade podobných,  pôvodne podnietených nemeckou delegáciou, ktoré boli venované doterajšej nízkej účasti krajín EU-13 v NMBP časti programu H2020. Tentoraz však po prvý raz spolu so zástupcami DG-RTD.
Všeobecne nízky podiel partnerov z krajín EU-13 na úspešných projektov začína byť čoraz vypuklejší a hrozí rýchlo sa premeniť na veľmi vážny problém (najmä politický, ale i pracov-ný). DG-RTD si chcela vypočuť zástupcov jednotlivých krajín a ich názor, ako tento stav zvrá-tiť. Bohužiaľ, predstavy EK sú začne nereálne: chceli by nájsť “zázračné” opatrenie, ktoré by stav zvrátilo veľmi rýchlo, najlepšie ešte počas H2020 (posledné programové obdobie 2018-2020). Nechce však načúvať hlasom, že jediné opatrenie schopné takéto niečo dosiahnuť by bolo administratívne – zavedením nejakých geografických kvót alebo extra-bonifikácií. 
Dosť obsiahlo sa prezentovali názory (či fakty ?) o “uzatvorených kluboch”, ktoré k sebe niko-ho nepripustia, nastavovanie výziev “na mieru”, boli prezentované štatistiky, ktoré ukazujú koreláciu medzi úspešnosťou v H2020 a členstvom v príslušných technlogických platformách (ETPs). Na margo toho DG požiadala prítomných, aby veľmi silno propagovali chystané “Industrial Innovation Info Days 2017”, ktoré sa budú konať 3. – 4. 10. 2017 v Bruseli. Tiež vyzvali na vyvolanie národnej podpory na vstup do ETPs. 
Celkový dojem zo stretnutia je dosť rozpačitý. Zhovárali sa dve strany, ktoré si každá hovorili  svoje a zdalo sa, že svojmu partnerovi nenačúvajú. To bolo najmä zo strany EK.  Vzhľadom na to, že v prípravných dokumentoch pre následný program pre V&I po Horizonte 2020 sa spomí-na, že žiadne iné meradlá okrem excelentnosti nebudú prijaté a akceptované, je zatiaľ otvorené, či sa s týmto rastúcim problémom podarí vôbec nejako pohnúť.  Isté slabé náznaky ochoty tu síce sú, keď v priravovanom drafte WP 2018-2020 sú niektoré témy spomínané ako “suitable for Eu-13”. Samozrejme, krajiny EU-13 tiež priznali, že treba vykonať ešte mnoho – najmä podpornej – práce na národných úrovniach. 

Ad: „20. Zasadanie Programového výboru pre NMBP“ 
1 – 4. 
Zasadanie otvoril a viedol riaditeľ DG-RTD p. P. Dröll. Na úvod bola schválená agenda stret-nutia (viď vyššie) a zápisnica z predchádzajúceho so zmenami vyžiadanými a dohodnutými vopred ČK. Tieto zmeny sa týkali procesu prípravy Draftu WP, potreby dodatočných stretnutí PC, navrhovaných rozpočtov a počtov podporených projektov „per topic“. Tiež požiadavky zvýšenej podpory pre „early-stage“ výskum, resp. jeho lepšie vyváženie voči aplikovanému (problém TRL). ČK tiež požiadali o jasnejšiu definíciu Inovačných Hubov, ich úlohy, vzťahu k iným aktivitám H2020 (najmä INFRASTRUCTURE WP), atď. Ďalej požiadali o objasnenie dôvodov pre silné zdôrazňovanie podpory spolupráce s Čínou – pri niektorých projektoch v ob-lasti Biotechnológií.
P. Dröll potom informoval o zriadení Európskeho obranného fondu, ktorý sa bude v mnohých oblastiach zrejme dotýkať NMBP.
5. 
Z obsiahlej informácie o stave programu ERA-NETs vystupuje primárne jeden neradostný fakt, že SK patrí ku krajinám, ktoré na tento program prispievajú (relatívne) najmenej. 
Dlhšia diskusia k správe sa týkala predovšetkým lokálnych bariér pre širšie implementovanie programu. EK si uvedomuje obmedzené národné kapacity, ktoré sa často venujú skôr využitiu ŠF. V oblasti NMBP sa žiadajú 4 ERA-NET-y s 3-5 výzvami na zabezpečenie stability a konti-nuity celého procesu. Taktiež je treba začať uvažovať, ktoré oblasti by bolo vhodné podporiť v následom Rámcovom Programe (FP). Všeobecne sa ČK zhodli, že tento nástroj podpory V&I je veľmi užitočný a treba ho ďalej podporovať.
Ďalej bola podaná správa o stave hodnotenia dvostupňových projektov a následne o stave tzv. Contractual Public-Private-Partnerships (cPPP) v NMBP. 
Pre cPPP sa blíži mid-term review, týka sa to programov FoF, EeB a SPIRE. Dlhšia diskusia bola venovaná impaktu projektov cPPP,  kde to niekedy nie je veľmi slávne (Niektoré projekty FoF)  a účasti tzv. “newcomers” – tu aj EK priznáva, že je to slabšie ako sa očakávalo. 
6.
DG-RTD zosumarizovala pripomienky k draftu WP 2018-2020,  ktoré dostala po minulom 19. zasadaní PC-NMBP. Bolo ukázané, ktoré z nich boli zahrnuté do novej verzie draftu a akým spôsobom.  Týkalo sa to hlavne pripomienok k rozpočtom pre jednotlivé “topics”, požadovanej úrovne TRL, požiadavky Open Innovations, HUB-ov, atď . Tiež bolo ukázané, ktoré z navrho-vaných tém (zo strany PC, resp. ČK) boli do drafu zahrnuté a akým spôsobom. 
Nasledovala obsiahla diskusia k jednotlivým podrobnostiam. Najvýraznejšie z nej vystúpil postoj EK k tzv. “Presidency events”: EK tieto akcie síce bude ďalej podporovať, ale s maxi-málnym príspevkom 100 tis. € za prepokladu,  že daná krajina takéto podujatie oficálne zahrnie do svojho Prezidentského programu. V tejto súvislosti Rumunsko oznámilo, že v rámci svojho predsedníctva zorganizuje EuroNanoForum 2019 (prvý polrok)
K očakávanej časovej schéme nasledujúceho kola výziev:
•	Vyhlásenie (Otvorenie) výziev:	27.10.2017
•	Uzávierka výziev:
o	Single stage calls:		1. 3. 2018
o	2-stage call – firs stage:	23.1.2018

Ad: „Info Day for NCPs:
1)	N. Deliyanakis (DG-RTD) stručne zosumarizoval stav prípravy WP 2018-2020 a najdô-ležitejšie zmeny vo WP: menej topicov/rok (až o 45 % menej než vo WP 2016-2017) a  výzvy budú “voľnejšie” definované. Ďalej sa venoval Open Innovation Hub-om ktoré by mali prinášať lepšiu dostupnosť služieb hlavne pre SME.
Následne sa venoval obsahu a záverom Interim Evaluation Report-u: akým spôsobom bol pripravený a  vysvetlil jednotlivé kritériá hodnotenia (Relevance, Efficiency, Effectiveness, Coherence, EU added value).
EK má v súčasnosti 4 tzv. Focus Areas, z toho NMBP sa podieľa na troch – a počína si dobre:
•	Building a low-carbon, climate resilient future
•	Digitising and transforming European industry and services
•	Connecting economic and environmental gains – the Circular Economy

Nakoniec vyzval NCP k organizivaniu informačných dní a ponúkol účasť zástupcov EK na týchto národných podujatiach.
2)	P. Cerveny podal správu o hodnotení projektov: ktoré boli najčastejšie chyby, aké sú pro-blémy so zadefinovaním subkotraktov, ako narábať s odpismi, nákladmi na zariadenia atď.
Opätovne podčiarkol, že napriek pravidlám, ktoré stanovuje EK, všetko musí byť v prvom rade v súlade s národnou legislatívou. 

3)	I. Jenezova sa venovala spolupráci s tzv. Tretími krajinami, ktorá v H2020 poklesla v po-rovnaní so 7.RP, hlavne preto, že viaceré z nich nie sú oprávnenými poberateľmi finančnej podpory. Treba preto využívať tzv. Co-funding mechanism, ktorý má EU dohodnutý v rôz-nom stupni  s viacerými krajinami (Kórea, Rusko, Taiwan, Austrália, Čína. India, USA, atď).
Témy pre projekty medzinárodnej spolupráca vyberá EK na základe predchádzajúcich skúseností (čo fungovalo – čo nie), úspešných projektov, medzinárodných dohôd a pod.

4)	M. Ribeiro sa venovala výskumným infraštruktúram. Tu Slovensko – zas bohužiaľ – patrí  k minimu krajín EÚ, ktoré doposiaľ nemajú ESFRI Roadmap, a teda ani národnú stratégiu podpory prístupu v (veľkým) výskumným infraštruktúram.

5)	J. Cleuren vysvetlil Lump sum & cascading funding prístup k financovaniu projektov. Očakáva sa, že vo WP 2018-2020 bude tento prístup skúšobne testovaný na niektorom projekte (projektoch)

6)	I. Scannapiecoro podal obsiahlu informáciu o príprave “Industrial Innovation Info Days 2017”
Ad:  „Workshop NMP Team-u 4”:
Workshop bol na tému “Specific form of funding & NMBP and Future Innovation Hubs”: 
•	A-M. Sassen (CNECT) predstavila ideu “Digital Innovation Hubs”, 
•	S.Bowadt (DG-RTD) sa venoval projektu Open Innovation Hubs for nanotechnology and advanced materials.

5.  Odporúčané závery:
•	Naďalej sledovať aktuálny stav prípravy WP 2018-2020 v rámci oblasti NMBP programu Horizontu 2020  a priebežne informovať relevantné subjekty o nových informáciách;. 
•	Podporovať zapájanie sa SK-subjektov do ETP: pre VŠ a akademickú sféru býva členstvo spravidla bez poplatku – ide to len o to, mať chuť a dobrú vôľu urobiť niečo naviac;
•	Pripraviť národnú ESFRI Roadmap;
•	Zvýšiť finančnú podporu projektov ERA-NET.

6.   Prehľad prinesenej dokumentácie a miesto jej uloženia
Prezentácie k jednotlivým spomínaným vystúpeniam a správam NMBP sú k dispozícií u NCP, resp. dostupné na portáli EK – CircaBC.

7.   Osobitne vyhodnotený očakávaný prínos ZPC
Aktuálne informácie o priebehu prípravy programu H2020 v oblasti NMBP

8.    Spôsob zverejnenia výsledkov ZPC, prenos získaných informácií
Poznatky zo zasadania PC-NMBP a NCP pre NMBP: na vedomie a v rámci Kancelárie PŠ Horizontu 2020 a príslušného odboru MŠ SR. 
Získané informácie budú využité pri práci NCP pre NMBP.

Súhlasím so zverejnením správy na internete

Správu vypracoval: RNDr. Dušan Janičkovič		                  ......................................
Dátum: 19. 6. 2017
								
Správu schválil:  ......................................